open-index/open-wikipedia-markdown huggingface dataset:
Μαξιμιλιανός της Βυρτεμβέργης

Ο **Μαξιμιλιανός** (γερμ. *Maximilian herzog von Württemberg*, 3 Σεπτεμβρίου 1828, Ντίσιγνκεν - 29 Ιουλίου 1888, Ρέγκενσμπουργκ) του Οίκου της Βυρτεμβέργης, ήταν δούκας της Βυρτεμβέργης.

## Βιογραφία
Ο *Γουλιέλμος Φερδινάνδος Μαξιμιλιανός Κάρολος* ήταν το μοναδικό παιδί του Παύλου Γουλιέλμου της Βυρτεμβέργης και της Μαρίας Σοφίας του Τουρν και Τάξις. Οι γονείς του ζούσαν στο Ανάκτορο της Βυρτεμβέργης στο Ρέγκενσμπουργκ και ο γάμος τους κατέληξε σε διαζύγιο το 1835, μετά από πρόωρο χωρισμό. Από τις αρχές της δεκαετίας του 1870 ο Μαξιμιλιανός ήταν ο ιδιοκτήτης του Ανακτόρου της Βυρτεμβέργης στο Ρέγκενσμπουργκ και των σχετικών πάρκων στο σημερινό Πάρκο του Δούκα (*Herzogpark*).

Ο Μαξιμιλιανός ήταν ανιψιός του Φρειδερίκου Α της Βυρτεμβέργης. Στις 16 Φεβρουαρίου 1876 νυμφεύτηκε την Ερμιόνη του Σάουμπουργκ-Λίππε (1845 - 1930), κόρη του Αδόλφου Α΄ του Σάουμπουργκ-Λίππε. Ο γάμος ήταν άτεκνος. Η σύζυγός του αποκαλούσε τον εαυτό της *δούκισσα Μαξιμιλιανού της Βυρτεμβέργης* στο Ρέγκενσμπουργκ, κατ' αναλογία με την πεθερά της, η οποία αποκαλούσε τον εαυτό της *δούκισσα Παύλου της Βυρτεμβέργης* από το όνομα τού συζύγου της. Η Ερμιόνη ήταν γνωστή στο Ρέγκενσμπουργκ ως μία ενθουσιώδης αναβάτης, που εμφανιζόταν συχνά στην πόλη έφιππη με ένα μαύρο φόρεμα ιππασίας, και ήταν δημοφιλής ως καλεσμένη στους κύκλους των αξιωματικών.

Όπως ο πατέρας και ο παππούς του, ήταν Τέκτονας. Το 1861 έγινε δεκτός στη μασονική στοά «των 3 Κέδρων (Zu den 3 Cedern)» στη Στουτγάρδη. 

Από το 1851 ο Μαξιμιλιανός, ως πρίγκιπας του Βασιλικού Οίκου, είχε εντολή στο *Επιμελητήριο των Επιφανών* () της Βυρτεμβέργης, την άνω αίθουσα του κράτους της Βυρτεμβέργης. Μεταξύ 1851 και 1870 παρακολουθούσε περιστασιακά τις συναθροίσεις αυτοπροσώπως. Μετά το 1870 δεν ήταν πλέον παρών αυτοπροσώπως. Απεβίωσε το 1888 σε ηλικία 59 ετών στο Ρέγκενσμπουργκ.

## Πρόγονοι

## Παραπομπές


## Αναφορές στη Λογοτεχνία
* Monika Firla: *Δούκας Paul Wilhelm της Βυρτεμβέργης.* *Φυσιολόγος, εθνογράφος, περιηγητής, συλλέκτης και ιδρυτής μουσείου* . Στο: Gerhard Thaddey/Joachim Fischer (επιμ.): *Εικόνες ζωής από τη Βάδη-Βυρτεμβέργη.* Τόμος 20. Στουτγάρδη 2001. Σ. 233, σελ.&nbsp;238.

Κατηγορία:Οίκος της Βυρτεμβέργης
Κομητεία Ράις (Μινεσότα)

Η **Κομητεία Ράις** () είναι κομητεία στην πολιτεία της Μινεσότα των Ηνωμένων Πολιτειών Αμερικής. Κατά την απογραφή του 2020, είχε πληθυσμό 67,948 κατοίκους. Η διοικητική πρωτεύουσα (*έδρα*) είναι το Φαριμπό.  

Η κομητεία ιδρύθηκε το 1853 από τμήματα των κομητειών Ντακότα και Ουάμπασα. Πήρε το όνομά της προς τιμήν του Χένρι Μάουερ Ράις (1816–1894) γερουσιαστή των ΗΠΑ από την Μινεσότα.

Σύμφωνα με το Γραφείο Απογραφής των ΗΠΑ η κομητεία έχει έκταση 516 τετραγωνικά μίλια (1.340 km2), εκ των οποίων 496 τετραγωνικά μίλια (1.280 km2) είναι στεριά και 20 τετραγωνικά μίλια (52 km2) (3,9%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Μινεσότα
Κομητεία Ράμσεϊ (Μινεσότα)

Η **Κομητεία Ράμσεϊ** () είναι κομητεία στην πολιτεία της Μινεσότα των Ηνωμένων Πολιτειών Αμερικής. Κατά την απογραφή του 2020, είχε πληθυσμό 552,075 κατοίκους. Η διοικητική πρωτεύουσα (*έδρα*) είναι το Σαιντ Πωλ.  Η κομητεία ιδρύθηκε το 1849 και είναι μία από τις εννέα πρώτες κομητείες της πολιτείας. Πήρε το όνομά της προς τιμήν του Αλεξάντερ Ράμσεϊ (1815–1903), κυβερνήτη της Μινεσότα. (1849–1853) 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 170 τετραγωνικά μίλια (440 km2), εκ των οποίων 152 τετραγωνικά μίλια (390 km2) είναι στεριά και 18 τετραγωνικά μίλια (47 km2) καλύπτονται από ύδατα (λίμνες, ποτάμια).Είναι η μικρότερη κομητεία ανά περιοχή στη Μινεσότα.

## Παραπομπές


Κατηγορία:Κομητείες της Μινεσότα
Κομητεία Σίμπλεϊ (Μινεσότα)

Η **Κομητεία Σίμπλεϊ** () είναι κομητεία στην πολιτεία της Μινεσότα των Ηνωμένων Πολιτειών Αμερικής. Κατά την απογραφή του 2020, είχε πληθυσμό 15, 084 κατοίκους.  Η διοικητική πρωτεύουσα (*έδρα*) είναι το Γκέιλορντ.  Η κομητεία ιδρύθηκε το 1853 από τμήμα της κομητείας Ντακότα. Πήρε το όνομά της προς τιμήν του Χένρι Χάστινγκς Σίμπλεϊ (1811–1891), κυβερνήτη της Μινεσότα.(1858–1860)   

Σύμφωνα με το Γραφείο Απογραφής των ΗΠΑ, η κομητεία έχει έκταση 601 τετραγωνικά μίλια (1.560 km2), εκ των οποίων τα 589 τετραγωνικά μίλια (1.530 km2) είναι στεριά και τα 12 τετραγωνικά μίλια (31 km2) (2,0%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Μινεσότα
Αδόλφος Α΄ του Σάουμπουργκ-Λίππε

Ο **Αδόλφος Α΄** (γερμ. *Adolphus I. fürst von Schaumburg-Lippe*, 1 Αυγούστου 1817 - 8 Μαΐου 1893) του Οίκου του Λίππε ήταν πρίγκιπας του Σάουμπουργκ-Λίππε.

## Βιογραφία
Ο *Αδόλφος Γεώργιος* γεννήθηκε στο Μπύκεμπουργκ και ήταν το πρώτο παιδί και ο πρώτος γιος του Γεωργίου Γουλιέλμου του Σάουμπουργκ-Λίππε και της Ίντα του Βάλντεκ και Πύρμοντ.

Διαδέχτηκε τον πατέρα του ως *[[πρίγκιπας]] του Σάουμπουργκ-Λίππε* μετά το τέλος εκείνου στις 21 Νοεμβρίου 1860. Το 1866 το Πριγκιπάτο του Σάουμπουργκ-Λίππε υπέγραψε στρατιωτική συνθήκη με την Πρωσία, και το 1867 εντάχθηκε σε μια στρατιωτική ένωση, όπου οι άνδρες του Σάουμπουργκ υπηρέτησαν στον πρωσικό στρατό. Επίσης, το 1867 το Σάουμπουργκ-Λίππε έγινε μέλος της Βόρειας Γερμανικής Συνομοσπονδίας και αργότερα το 1871 έγινε κράτος μέλος της Γερμανικής Αυτοκρατορίας κατά την ίδρυσή της. 

Απεβίωσε στο Μπύκεμπουργκ σε ηλικία 75 ετών και τον διαδέχθηκε ο πρώτος γιος του, Γεώργιος.

## Οικογένεια
Στις 25 Οκτωβρίου 1844 στο Άρολσεν, ο Αδόλφος νυμφεύτηκε την εξαδέλφη του, Ερμίνα του Βάλντεκ και Πύρμοντ, κόρη του Γεωργίου Β΄ του Βάλντεκ και Πύρμοντ. Η μητέρα του ήταν αδελφή του πατέρα της. Το ζευγάρι είχε οκτώ παιδιά:
* Ερμίνα (1845 - 1930), παντρεύτηκε το Μαξιμιλιανό της Βυρτεμβέργης, μόνο τέκνο του Παύλου Γουλιέλμου της Βυρτεμβέργης.
* Γεώργιος (1846 - 1911), Πρίγκιπας του Σάουμπουργκ-Λίππε. Νυμφεύτηκε τη Μαρία Άννα της Σαξονίας-Αλτεμβούργου.
* Πέτρος *Χέρμαν* (1848 - 1928).
* *Έμμα* Φρειδερίκη (1850 - 1855).
* Ίντα (1852 - 1891), παντρεύτηκε τον Ερρίκο ΚΒ΄ Ρόις του Κράιτς.
* Όθων Ερρίκος (1854 - 1935), παντρεύτηκε την *Άννα* Λουίζε Ελίζ φον Καίπεν (1860 - 1932), που της δόθηκε ο τίτλος της *[[Κόμης|κόμισσας]] του Χάγκενμπουργκ*, συγγενή του στρατιωτικού συμβούλου Καρλ Καίπεν.
* Αδόλφος (1859 - 1917), παντρεύτηκε τη Βικτωρία της Πρωσίας, κόρη του Φρειδερίκου Γ΄ της Γερμανίας και της Βικτωρίας, μεγαλύτερης κόρης της Βικτωρίας του Ηνωμένου Βασιλείου.
* *Έμμα* Ελισάβετ (1865 - 1868).

## Παραπομπές


## Εξωτερικοί σύνδεσμοι
* 

Κατηγορία:Οίκος του Λίππε
Σιδηροδρομικός Σταθμός Βεγορίτιδας

Ο **Σιδηροδρομικός Σταθμός Βεγορίτιδας** αποτελούσε σιδηροδρομικό σταθμό ρύθμισης της κίνησης επί της γραμμής Θεσσαλονίκης - Φλώρινας και εξυπηρετούσε την ευρύτερη περιοχή της λίμνης Βεγορίτιδας, στον Νομό Πέλλας. 

Οι υποδομές του σταθμού κατασκευάστηκαν το 1894 και βρίσκεται σε απόκρημνη περιοχή κοντά στην Ε.Ο Αγίου Παντελεήμονα - Άρνισσας πλησίον της λίμνης Βεγορίτιδας. Τα τελευταία χρόνια έχει αναστείλει την λειτουργία του λόγω της αναβάθμισης της γραμμής και της εξ αποστάσεως διαχείρισης της σιδηροδρομικής κίνησης από τον κοντινό Σιδηροδρομικό Σταθμό Άρνισσας.

## Ιστορικό

### 19ος-20ός αιώνας
Ο σταθμός βρίσκεται επί της σιδηροδρομικής γραμμής Θεσσαλονίκης - Φλώρινας (παλαιότερα γνωστή ως γραμμή Θεσσαλονίκης - Μοναστηρίου), η οποία κατασκευάστηκε από την Οθωμανική Αυτοκρατορία το 1894 με σκοπό τη συγκοινωνιακή σύνδεση των περιοχών της. Η γραμμή έπαιξε καθοριστικό ρόλο στην ανάπτυξη της περιοχής, αλλά και στην απελευθέρωση εδαφών, διευκολύνοντας την ταχεία και ασφαλή μεταφορά αγαθών και επιβατών προς το μέτωπο.

Μετά τον Β' Παγκόσμιο Πόλεμο, η γραμμή εξυπηρετούσε τόσο τοπικά όσο και υπεραστικά εμπορικά και επιβατικά δρομολόγια, των οποίων την κίνηση ρύθμιζε ο σταθμός της Βεγορίτιδας στην ευρύτερη περιοχή της Βεγορίτιδας.

### 21ος αιώνας
Κατά την δεκαετία του 2000, η σιδηροδρομική γραμμή Θεσσαλονίκης - Φλώρινας αναβαθμίστηκε και εγκαταστάθηκαν συστήματα διαχείρισης της κίνησης των συρμών επί του δικτύου με εξ αποστάσεως χειρισμό. Στο πλαίσιο αυτό, με την κατάργηση του παλαιού συστήματος των σημαφόρων και των ψαλιδιών επί της γραμμής, ο Σιδηροδρομικός Σταθμός Αξιού μαζί με άλλους αντίστοιχου τύπου καταργήθηκαν και ανέστειλαν την λειτουργία τους επ' αόριστον.

## Δομή Συγκροτήματος Σταθμού
Το κτηριακό Συγκρότημα του *Σιδηροδρομικού Σταθμού* *Βεγορίτιδας*, αποτελείται από ένα κεντρικό κτήριο επιβατών και ορισμένα υποστηρικτικά κτήρια και φυλάκια. Παρακάτω παρατίθεται τοπογραφική απεικόνιση του *Σιδηροδρομικού Σταθμού Βεγορίτιδας:*χωρίς-πλαίσιο|943x943εσ

## Υπηρεσίες
Ο Σιδηροδρομικός Σταθμός Βεγορίτιδας αποτελούσε σταθμό ρύθμισης της τοπικής κίνησης των αμαξοστοιχιών και δεν εξυπηρετήθηκε ποτέ από τοπικά ή υπεραστικά επιβατικά δρομολόγια.

## Παραπομπές

Κατηγορία:Σιδηροδρομική γραμμή Θεσσαλονίκης - Φλώρινας
Κατηγορία:Σιδηροδρομικοί σταθμοί στην Πέλλα
JH-XX

Το **JH-XX** είναι ένας χαρακτηρισμός που δίνεται από δυτικές υπηρεσίες πληροφοριών για να περιγράψουν προγράμματα από την Λαϊκή Δημοκρατία της Κίνας για την ανάπτυξη περιφερειακού βομβαρδιστικού/τακτικού βομβαρδιστικού/μαχητικού βομβαρδιστικού αεροσκάφους. Είναι το δεύτερο βομβαρδιστικό τεχνολογίας stealth της Κίνας, του οποίου η ύπαρξη έχει επιβεβαιωθεί από την αμερικανική κοινότητα υπηρεσιών πληροφοριών (έπειτα από το *Xi'an H-20*). Το Πεντάγωνο εικάζει ότι είναι ικανό για πλήγματα μεγάλης εμβέλειας και ρίψη πυρηνικών όπλων.

Στις 26 Δεκεμβρίου 2024, φωτογραφίες και βίντεο στα μέσα κοινωνικής δικτύωσης υποδείκνυαν πως η Chengdu Aircraft Corporation (CAC) πραγματοποίησε δημόσια πτήση με ένα πρωτότυπο αεροσκάφος στο Τσενγκντού της επαρχίας Σιτσουάν, το οποίο στρατιωτικοί αναλυτές χαρακτήρισαν προσωρινά ως *J-36*. Το αεροσκάφος εθεάθη να πετά γύρω από ένα αεροδρόμιο που ανήκει στην CAC και διαθέτει σχεδίαση τρικινητήριου αεροσκάφους ιπτάμενης πτέρυγας (flying wing), χωρίς ουραίο πτερύγιο. Συνοδευόταν από ένα *Chengdu J-20S* διθέσιο μαχητικό stealth ως αεροσκάφος καταδίωξης. Το αεροσκάφος φέρεται να είναι είτε πρωτότυπο μαχητικού έκτης γενιάς είτε περιφερειακό βομβαρδιστικό stealth.

## Δείτε επίσης

* Μαχητικό πέμπτης γενιάς

## Εξωτερικοί σύνδεσμοι

* Βίντεο από την πτήση του J-36

## Παραπομπές

Κατηγορία:Βομβαρδιστικά αεροσκάφη
Φρειδερίκος του Σάουμπουργκ-Λίππε

Ο **Φρειδερίκος** (γερμ. *Friedrich* *fürst von Schaumburg-Lippe*, 30 Ιανουαρίου 186812 Δεκεμβρίου 1945) του Οίκου του Λίππε ήταν πρίγκιπας και επικεφαλής του κλάδου Nάχοντ του Οίκου Σάουμπουργκ-Λίππε.

## Βιογραφία
Ο *Φρειδερίκος Γεώργιος Γουλιέλμος Μπρούνο* γεννήθηκε στο Κάστρο Ρατιμπόριτς της Βοημίας (τώρα *Κάστρο Ρατιμπόριτσε*, Τσεχία), ως το τρίτο παιδί και ο δεύτερος γιος του Γουλιέλμου του Σάουμπουργκ-Λίππε και της Ματθίλδης του Άνχαλτ-Ντέσαου, κόρης του Φρειδερίκου Αυγούστου του Άνχαλτ-Ντέσσαου.

### Οικογένεια

#### Πρώτος γάμος
Ο Φρειδερίκος νυμφεύτηκε για πρώτη φορά τη Λουίζα της Δανίας, κόρη του Φρειδερίκου, τότε Διαδόχου Πρίγκιπα της Δανίας, στις 5 Μαΐου 1896 στο Ανάκτορο Aμάλιενμποργκ της Κοπεγχάγης. Απέκτησαν τρία παιδιά:
* *Μαρία Λουίζα* Δάγμαρ Ματθίλδη Καρλόττα (1897 - 1938), παντρεύτηκε το Φρειδερίκο Σιγισμούνδο της Πρωσίας και είχε τέκνα. Ο Φρειδερίκος απεβίωσε σε ατύχημα στην ιππασία, μετά από πτώση από το άλογό του.
* Χριστιανός (1898 - 1974), παντρεύτηκε την εξαδέλφη του, Θεοδώρα της Δανίας, και είχε απογόνους.
* *Στεφανία* Αλεξάνδρα Ερμίνη Τύρα Ξένια Ματθίλδη Ίνγκεμποργκ (1899 - 1925), παντρεύτηκε το *Βίκτωρα Αδόλφο* Γουλιέλμο Όθωνα, 5ο Πρίγκιπα του Μπέντχαϊμ και Στάινφουρτ (γιο του Aλεξίου του Μπέντχαϊμ και Στάινφουρτ και της Παυλίνας του Βάλντεκ και Πύρμοντ), και απέκτησε τέσσερα παιδιά: 
** Αλέξιος (1922 - 1943, απεβίωσε σε μάχη στη Μεσόγειο)
** Χριστιανός (1923 - 2023).
** δίδυμα αγόρια (2 Μαΐου 1925), θνησιγενή.
Ο γάμος ήταν δυστυχισμένος και η πριγκίπισσα Λουίζα πέρασε πολύ χρόνο επισκεπτόμενη την οικογένειά της, μένοντας για 2 έως 3 μήνες κάθε φορά. Ο πατέρας της ερχόταν επίσης και την επισκεπτόταν μαζί της κάθε χρόνο.

Η πριγκίπισσα Λουίζα απεβίωσε στο Κάστρο Ρατιμπόριτς στις 4 Απριλίου 1906. Η επίσημη αιτία θανάτου της πριγκίπισσας Λουίζας ήταν η «εγκεφαλική φλεγμονή», που προκλήθηκε από μηνιγγίτιδα, μετά από εβδομάδες αρρώστιας. Φημολογείται ότι προσπάθησε να πνιγεί στη λίμνη του κάστρου στο κτήμα Ρατιμπόριτς τού συζύγου της, και έπαθε ρίγη στην προσπάθεια, οδηγώντας τελικά στο τέλος της. 

#### Δεύτερος γάμος
Ο Φρειδερίκος νυμφεύτηκε για δεύτερη φορά την Αντωνία του Άνχαλτ, κόρη του Λεοπόλδου του Άνχαλτ, στις 26 Μαΐου 1909στο Ντέσσαου. Απέκτησε δύο παιδιά:
* *Λεοπόλδος* Φρειδερίκος Αλέξανδρος Γουλιέλμος Εδουάρδος (1910 - 2006).
* *Γουλιέλμος* Φρειδερίκος Κάρολος Αδόλφος Λεοπόλδος Χιλδέριχος (1912 - 1938), πέθανε κατά τη διάρκεια αεροπορικής βομβιστικής άσκησης.

## Παραπομπές


## Βιβλιογραφία
* Bramsen, Bo (1992). *Huset Glücksborg. Europas svigerfader og hans efterslægt [The House of Glücksburg. The Father-in-law of Europe and his descendants*] (in Danish) (2nd ed.). Copenhagen: Forlaget Forum. ISBN 87-553-1843-6.
* Elster, Otto (1906). *Wilhelm Prinz zu Schaumburg-Lippe - Ein Bild seines Lebens und Wirkens* (in German). Neustadt an der Mettau.
* Lydia Baštecká, Ivana Ebelová, Náchod, Náchod 2004, ISBN 80-7106-674-5

## Εξωτερικοί σύνδεσμοι
* 

Κατηγορία:Αυστροούγγροι
Κατηγορία:Οίκος του Λίππε
Κωμικό δράμα

Το **κωμικό δράμα** (γνωστό και ως **δραματική κομεντί** ή **δραμεντί** ή **ντραμεντί**)  είναι ένα υβριδικό είδος έργων που συνδυάζουν στοιχεία κωμωδίας και δράματος. Στον κινηματογράφο, καθώς και σε τηλεοπτικές σειρές, σοβαρά δραματικά θέματα (όπως θάνατος, ασθένεια, προδοσία, θλίψη κ.λπ.) αντιμετωπίζονται με ρεαλισμό και λεπτότητα, διατηρώντας παράλληλα έναν χιουμοριστικό τόνο.

Ο όρος «dramedy» (δραμεντί) άρχισε να χρησιμοποιείται στην παγκόσμια τηλεοπτική βιομηχανία τη δεκαετία του 1980. Τα σύγχρονα τηλεοπτικά κωμικά δράματα έχουν συνήθως περισσότερο χιούμορ ενσωματωμένο στην ιστορία από όσο συνηθίζεται στις δραματικές σειρές, αλλά χαμηλότερο ποσοστό αστείων από τις κωμικές σειρές.

## Ιστορία
Στο αρχαίο ελληνικό θέατρο τα έργα θεωρούνταν είτε κωμωδίες είτε τραγωδίες (δηλαδή δράματα). Οι πρώτες είναι ελαφριές ιστορίες με αίσιο τέλος και οι δεύτερες σοβαρές ιστορίες με θλιβερό τέλος. Η έννοια αυτή επηρέασε το ρωμαϊκό θέατρο και το θέατρο της ελληνιστικής περιόδου. Θεωρείται ότι το θέατρο εκείνης της εποχής συνεχίζει να ασκεί μεγάλη επιρροή στα σύγχρονα αφηγηματικά έργα.

Ακόμη και σήμερα, τα έργα ταξινομούνται συχνά σε δύο μεγάλες κατηγορίες: δράματα και κωμωδίες. Έτσι, για παράδειγμα, απονέμονται πολλά βραβεία που αναγνωρίζουν επιτεύγματα στον κινηματογράφο και την τηλεόραση, όπως τα Βραβεία Έμμυ Ζώνης Υψηλής Τηλεθέασης και οι Χρυσές Σφαίρες, διαχωρίζοντας πολλά βραβεία σε αυτές τις δύο ευρείες κατηγορίες.

Στον 20ό αιώνα, σημειώθηκε άνοδος στα κινηματογραφικά και τηλεοπτικά έργα που θα μπορούσαν να περιγραφούν ως κωμικά δράματα. Στον αμερικανικό κινηματογράφο, *Το χαμίνι* (1921) του Τσάρλι Τσάπλιν έχει αναγνωριστεί ως η πρώτη μεγάλου μήκους ταινία που συνδυάζει κωμωδία και δράμα.

## Χαρακτηριστικά
Τον Ιανουάριο του 2022, ο Ραφαέλ Αμπρό, γράφοντας στο κινηματογραφικό ιστολόγιο StudioBinder, όρισε το είδος αυτό ως εξής:
 
Ο Αμπρό προσθέτει επίσης ότι τα κωμικά δράματα συχνά ασχολούνται με σοβαρά θέματα όπως το διαζύγιο, η ασθένεια, οι κακουχίες και η ερωτική απογοήτευση.

## Αξιοσημείωτα παραδείγματα

### Κινηματογράφος
Παραδείγματα κινηματογραφικών κωμικών δραμάτων είναι:

### Τηλεόραση
Παραδείγματα τηλεοπτικών κωμικών δραμάτων είναι:

## Δείτε επίσης

* Ιλαροτραγωδία
* Μαύρη κωμωδία
* Μελόδραμα
* Σοβαρότητα

## Παραπομπές

## Περαιτέρω ανάγνωση

*  (platform co-founded by actress Maisie Williams and producer Dom Santry)
* 
* 
* 
* 

Κατηγορία:Κινηματογραφικά είδη
Κατηγορία:Είδη δράματος
Κατηγορία:Είδη της κωμωδίας
Βόλραντ του Σάουμπουργκ-Λίππε

Ο **Ερνέστος Βολράδος** (γερμ. *Ernst Wolrad, fürst zu Schaumburg-Lippe*, 19 Απριλίου 1887 – 15 Ιουνίου 1962) του Οίκου του Λίππε ήταν επικεφαλής του πριγκιπικού κλάδου του Σάουμπουργκ-Λίππε.

## Βιογραφία
Γεννήθηκε στο Στάτχαγκεν, ως το τέταρτο παιδί και ο τέταρτος γιος του Γεωργίου του Σάουμπουργκ-Λίππε και της Μαρίας Άννας της Σαξονίας-Αλτεμβούργου. Διαδέχθηκε τον αδελφό του, Αδόλφο Β΄, ως επικεφαλής του πριγκιπικού κλάδου του Οίκου, μετά το τέλος εκείνου σε αεροπορικό δυστύχημα στο Μεξικό στις 26 Μαρτίου 1936. Μετά το τέλος του στο Αννόβερο, τον διαδέχθηκε ως επικεφαλής του πριγκιπικού κλάδου του Οίκου ο δεύτερος γιος του, Φίλιππος Ερνέστος.

## Οικογένεια
Νυμφεύτηκε τη δεύτερη εξαδέλφη του, Ματθίλδη του Σάουμπουργκ-Λίππε (1903 - 1983), μοναχοκόρη του Αλβέρτου του Σάουμπουργκ-Λίππε και της Έλσας της Βυρτεμβέργης, στο Σίμπαχ αμ Ινν τον Απρίλιο του 1925. Είχαν τέσσερα παιδιά:

* Aδόλφος Φρειδερίκος *Αλβέρτος* *Γεώργιος Γουλιέλμος* Βολράδος Ιωάννης Βέρνερ (1926 - 1945), διάδοχος του Σάουμπουργκ-Λίππε.
* Φίλιππος Ερνέστος (1928 - 2003), Πρίγκιπας του Σάουμπουργκ-Λίππε.
* *Κωνσταντίνος* Kάρολος Εδουάρδος Ερνέστος Αύγουστος Στέφανος Αλέξανδρος (1930 - 2008).
* Έλσα *Βικτωρία Λουίζα* Mαρία Βαρβάρα Ελισάβετ Ματθίλδη Βέρα (1γενν. 1940).

## Παραπομπές


## Εξωτερικοί σύνδεσμοι
* 

Κατηγορία:Οίκος του Λίππε
Φίλιππος Ερνέστος του Σάουμπουργκ-Λίππε

Ο **Φίλιππος Ερνέστος**, γερμ.: *Philipp-Ernst, fürst zu Schaumburg-Lippe* (26 Ιουλίου 1928 – 28 Αυγούστου 2003) από τον Οίκο του Λίππε, ήταν επικεφαλής του πριγκιπικού κλάδου του Σάουμπουργκ-Λίππε.

## Βιογραφία
Ο Φρειδερίκος Αύγουστος Φίλιππος Ερνέστος γεννήθηκε στο Χάαγκενμπουργκ, ως ο δεύτερος γιος του Βόλραντ πρίγκιπα του Σάουμπουργκ-Λίππε και της συζύγου του Μπατίλντις πριγκίπισσας του Σάουμπουργκ-Λίππε (1903–1983). Μετά το τέλος τού θείου του πρίγκιπα Αδόλφου Β' σε αεροπορικό δυστύχημα το 1936, ο πατέρας του Φιλίππου-Ερνέστου, Βόλραντ, έγινε ο νέος επικεφαλής του κλάδου του Σάουμπουργκ-Λίππε.

Αφού ο μεγαλύτερος αδελφός του, ο διάδοχος πρίγκιπας Γεώργιος Γουλιέλμος, σκοτώθηκε σε δράση στο Nέσιγκε της Σαξονίας, στις 29 Απριλίου 1945 κατά τη διάρκεια του Β΄ Παγκόσμιου Πολέμου, ο Φίλιππος Ερνέστος έγινε ο νέος κληρονόμος του κλάδου του Σάουμπουργκ-Λίππε. Διαδέχθηκε στην ηγεσία του κλάδου μετά το τέλος τού πατέρα του στις 15 Ιουνίου 1962, και παρέμεινε επικεφαλής μέχρι το τέλος του στο Μπύκενμπουργκ, όταν τον διαδέχθηκε ο μόνος επιζών γιος του, Aλέξανδρος.

## Οικογένεια
Νυμφεύτηκε την Eύα Μπενίτα Φράιιν φον Tήλε-Βίνκλερ (1927–2013) στο Μπύκεμπουργκ στις 3 Οκτωβρίου 1955. Ήταν κόρη του Χανς Βέρνερ κόμη του Τήλε-Βίνκλερ και της συζύγου της Eλίζαμπετ κόμισσα του Βπάσενβιτς. Είχαν δύο γιους, από τους οποίους ο μεγαλύτερος Γεώργιος Γουλιέλμος απεβίωσε σε ατύχημα με μοτοσικλέτα το 1983.
* Γεώργιος Γουλιέλμος (1956–1983), απεβ. 27 ετών.
* Αλέξανδρος (γενν. 1958).

## Παραπομπές


Κατηγορία:Οίκος του Λίππε
Βάλντεμαρ του Σάουμπουργκ-Λίππε

Ο **Βλαδίμηρος** (γερμ. *Waldemar fürst zu Schaumburg-Lippe*, 19 Δεκεμβρίου 1940 – 11 Αυγούστου 2020) του Οίκου του Λίππε ήταν πρίγκιπας του Σάουμπουργκ-Λίππε και τραπεζίτης.

## Βιογραφία
Ο *Βλαδίμηρος Στέφανος Φερδινάνδος Βολράδος Φρειδερίκος Κάρολος* γεννήθηκε στη Γερμανία το 1940. Ήταν το δεύτερο παιδί και ο δεύτερος γιος του Χριστιανού του Σάουμπουργκ-Λίππε και της Θεοδώρας της Δανίας, καθώς και δύο φορές δισέγγονος του Φρειδερίκου Η΄ της Δανίας. Ως εκ τούτου, ήταν δις δεύτερος εξάδελφος της Mαργαρίτας Β΄ της Δανίας. Η Αλεξανδρινή, Βασίλισσα της Δανίας, ήταν μεταξύ των αναδόχων (νονών)  του. 

Σε ηλικία 5 ετών μετακόμισε στη Δανία, για να ζήσει με τη θεία και τον θείο του από τη μητέρα του, την πριγκίπισσα Καρολίνα Ματθίλδη και τον Kνουτ της Δανίας. Σε ηλικία 10 ετών, επέστρεψε στη Δυτική Γερμανία. Αργότερα, εκπαιδεύτηκε ως τραπεζίτης.

Το 1977 μετακόμισε για άλλη μία φορά στη Δανία, και έγινε Δανός πολίτης, όταν παντρεύτηκε την Άννε-Λίζε Γιόχανσεν, την αυλική φωτογράφο της 2ης εξαδέλφης του, Mαργαρίτας Β΄.

Ο πρίγκιπας Βλαδίμηρος απεβίωσε στις 11 Αυγούστου 2020 στις Ηνωμένες Πολιτείες σε ηλικία 79 ετών.

## Οικογένεια
Νυμφεύτηκε για πρώτη φορά την Άννε-Λίζε Γιόχανσεν (Κοπεγχάγη, 8 Αυγούστου 1946 – Ντρόνινγκμελε, 27 Ιουλίου 1994) στο Kάρλεμπο στις 10 Σεπτεμβρίου 1977. Χώρισαν το 1991. Είχαν μια κόρη:
* Ελεονώρα Χριστίνα Ευγενία Μπενίτα Φεοντόρα Μαρία (γενν. 22 Δεκεμβρίου 1978 στο Χέρσχολμ, Δανία).

Ο Βλαδίμηρος νυμφεύτηκε (για 2η φορά) με την Kάριν Γκρούντμαν (γενν. 9 Δεκεμβρίου 1962) στο Αμβούργο στις 15 Μαΐου 2001. Χώρισαν το 2002. Δεν είχαν παιδιά.

Έκανε τρίτο γάμο, με τη Ρουτ Σνάιντεβιντ (γενν. 4 Αυγούστου 1949) στο Βίλχελμσαφεν της Κάτω Σαξονίας, το 2002. Χώρισαν το 2003. Δεν είχαν παιδιά.

Νυμφεύτηκε (για 4η φορά) με την Γκέρτραουντ Αντωνία Σεπλ (γενν. 21 Σεπτεμβρίου 1956) στις 20 Σεπτεμβρίου 2008 στο Ανάκτορο Σενμπρούν της Βιέννης. Ο Βλαδίμηρος υιοθέτησε τον -από προηγούμενο γάμο της- γιο:
* δρ. Μάριο-Μαξ Βάγκνερ (γενν. 23 Δεκεμβρίου 1977 στο Σάλτσμπουργκ της Αυστρίας), γιο του Χέλμουτ Βάγκνερ.

## Παραπομπές


## Βιβλιογραφία
* Bramsen, Bo (1992). *Huset Glücksborg. Europas svigerfader og hans efterslægt [The House of Glücksburg. The Father-in-law of Europe and his descendants]* (in Danish) (2nd ed.). Copenhagen: Forlaget Forum. ISBN 87-553-1843-6.

## Εξωτερικοί σύνδεσμοι
* 

Κατηγορία:Οίκος του Λίππε
Χριστιανός του Σάουμπουργκ-Λίππε

Ο **Χριστιανός** (γερμ. *Christian zu Schaumburg-Lippe*, 20 Φεβρουαρίου 1898 &#x2013; 13 Ιουλίου 1974) του Οίκου του Λίππε ήταν πρίγκιπας και επικεφαλής του υποκλάδου Nάχοντ του πριγκιπικού κλάδου Σάουμπουργκ-Λίππε.

## Βιογραφία
[αριστερά|μικρογραφία| Ο πρίγκιπας Χριστιανός (με γκρίζα [στολή) στην κηδεία της γιαγιάς του, της αείμνηστης Λουίζας, Βασιλομήτορος της Δανίας, το 1926 μαζί με τον κουνιάδο του, Φρειδερίκο Σιγισμούνδο της Πρωσίας.]]
Ο *Χριστιανός Νικόλαος* γεννήθηκε στις 20 Φεβρουαρίου 1898 στο Σόπρον της Ουγγαρίας ως το δεύτερο παιδί και ο μοναχογιός του Φρειδερίκου του Σάουμπουργκ-Λίππε και της Λουίζας της Δανίας, μικρότερης αδελφής του Χριστιανού Ι΄ της Δανίας.

Το 1927 ανακοινώθηκε ο αρραβώνας του με την Ειρήνη της Ελλάδας και της Δανίας, κόρη του Κωνσταντίνου Α΄ της Ελλάδας.  Ωστόσο, τίποτα δεν πήγε όπως είχε προγραμματιστεί. Αργότερα, παντρεύτηκε τον Αίμωνα της Σαβοΐας-Αόστα.

Θεωρήθηκε, επίσης, για λίγο ως υποψήφιος γαμπρός για την Ιουλιανή, Διάδοχο Πριγκίπισσα της Ολλανδίας. Είχαν γνωρίσει ο ένας τον άλλον το 1932 στο Μεκλεμβούργο, το σπίτι των πατρικών συγγενών της Ιουλιανής. Αν και η φήμη του ως γυναικά, η προηγούμενη ματαίωση του αρραβώνα και η γερμανική του κληρονομιά δεν τον έκαναν δημοφιλή επιλογή, επανεξετάστηκε, αφού άλλοι υποψήφιοι απορρίφθηκαν από τη βασίλισσα Βιλελμίνη ή την ίδια την Ιουλιανή. Ούτε αυτά τα σχέδια, όμως, απέδωσαν καρπούς.

Στις 9 Σεπτεμβρίου 1937 παντρεύτηκε την εξαδέλφη του, Θεοδώρα της Δανίας, κόρη του εκ μητρός θείου του, Χαράλδου της Δανίας (μικρότερου αδελφού του βασιλιά Χριστιανού Ι΄) και της Ελένης Αδελαΐδας του Σλέσβιχ-Χόλσταϊν-Σόντερμπουργκ-Γκλύξμπουργκ, στο Ανάκτορο Φρέντενσμποργκ, στη Ζηλανδία της Δανίας.    Είχαν τέσσερα παιδιά:
* Γουλιέλμος (γενν. 1939).
* Βλαδίμηρος (1940 – 2020).
* Μαρία (1945 - 2025).
* Χαράλδος (γενν. 1948).

### Μετέπειτα ζωή
Απεβίωσε σε ηλικία 76 ετών στις 13 Ιουλίου 1974 στο Μπύκεμπουργκ, ένα χρόνο πριν από τη σύζυγό του.

Τα τέσσερα παιδιά του ζουν στη Γερμανία και τη Δανία.

## Αναφορές

### Παραπομπές


### Βιβλιογραφία
* Bramsen, Bo (1992). *Huset Glücksborg. Europas svigerfader og hans efterslægt [The House of Glücksburg. The Father-in-law of Europe and his descendants]* (in Danish) (2nd ed.). Copenhagen: Forlaget Forum. ISBN 87-553-1843-6.

## Εξωτερικοί σύνδεσμοι
* 

Κατηγορία:Οίκος του Λίππε
Αδόλφος Β΄ του Σάουμπουργκ-Λίππε

Ο **Αδόλφος Β΄** (γερμ.: *Adolf II. zu Schaumburg-Lippe*, 23 Φεβρουαρίου 1883 - 26 Μαρτίου 1936) του Οίκου του Λίππε ήταν ο τελευταίος ηγεμόνας του Πριγκιπάτου του Σάουμπουργκ-Λίππε στη βορειοδυτική Γερμανία από τις 29 Απριλίου 1911 μέχρι την παραίτησή του στις 15 Νοεμβρίου 1918 μετά τη Γερμανική Επανάσταση.

## Βιογραφία

### Νεανική ζωή
Ο *Αδόλφος Βερνάρδος* γεννήθηκε στο Στάτχαγκεν, τη μόνη άλλη πόλη του πριγκιπάτου εκτός από την πρωτεύουσα Μπύκεμπουργκ, και ήταν το πρώτο παιδί και ο πρώτος γιος του Γεωργίου του Σάουμπουργκ-Λίππε και της Μαρίας Άννας της Σαξονίας-Αλτεμβούργου.  Γεννήθηκε κατά τη διάρκεια της ηγεμονίας του παππού του, Αδόλφου Α΄, και έγινε διάδοχος του Σάουμπουργκ-Λίππε σε ηλικία 10 ετών στις 8 Μαΐου 1893, μετά το τέλος του παππού του και την άνοδο του πατέρα του. 

Το 1904, ενώ σπούδαζε στο Πανεπιστήμιο της Βόννης, έγινε μέλος του Γερμανικού Σώματος Φοιτητών *Μπορούσια Μπονν*. αριστερά|μικρογραφία| Ο Αδόλφος ως διάδοχος πρίγκιπας το 1910.
### Η διακυβέρνησή του
[μικρογραφία| Ο πρίγκιπας Αδόλφος Β΄ με [Κυνήγι|κυνηγετική ενδυμασία.]]
Μετά το τέλος του πατέρα του στις 29 Απριλίου 1911, ο Αδόλφος διαδέχθηκε τον πατέρα του ως *Αδόλφος Β΄ του Σάουμπουργκ-Λίππε* σε ηλικία 28 ετών  Κατά τη διάρκεια τής βασιλείας του ανέπτυξε τα λουτρά του Μπαντ Άιλσεν και ήταν υπεύθυνος για πολλά κτήρια εκεί.

Αναγκάστηκε να παραιτηθεί στις 15 Νοεμβρίου 1918 μετά τη Γερμανική Επανάσταση: το πριγκιπάτο έγινε το ελεύθερο κράτος του Σάουμπουργκ-Λίππε. Ο Αδόλφος Β΄ εξορίστηκε στο Μπριόνι της Ίστριας.

### Οικογένεια
Στις 10 Ιανουαρίου 1920 νυμφεύτηκε την ηθοποιό Eλίζαμπετ Φραντσίσκα "Έλλεν" Μπίσοφ-Κόρταους (1894 - 1936), που είχε προηγουμένως παντρευτεί τον πρίγκιπα Έμπερβυν, γιο του Αλεξίου του Μπένταϊμ και του Στάινφουρτ,  στο Βερολίνο

Σκοτώθηκαν και οι δύο σε αεροπορικό δυστύχημα στο Θουμπάνγο του Μεξικού, στις 26 Μαρτίου 1936, ενώ πετούσαν από την Πόλη του Μεξικού προς την Πόλη της Γουατεμάλας σε αεροπλάνο Ford Trimotor. Οι *[[The New York Times|New York Times]]* που κυκλοφόρησαν στις  27 Μαρτίου 1936 ανέφεραν, ότι ήταν το χειρότερο αεροπορικό δυστύχημα του Μεξικού. Και οι δεκατέσσερις επιβαίνοντες στο αεροπλάνο, δέκα τουρίστες από την Ευρώπη και τέσσερα μέλη του πληρώματος, έχασαν τη ζωή τους, όταν το αεροπλάνο συνετρίβη ανάμεσα σε δύο ηφαίστεια. Ο μικρότερος αδελφός του, Φρειδερίκος Χριστιανός, , ο οποίος υπηρέτησε ως βοηθός του Γιόζεφ Γκέμπελς, μίλησε ενάντια στο να ταφεί η Έλλεν στο Μαυσωλείο του Μπύκεμπουργκ δίπλα στον σύζυγό της, επειδή δεν ήταν «αρίας καταγωγής».

Καθώς δεν είχε παιδιά, τον Αδόλφο τον διαδέχθηκε ως επικεφαλής του Οίκου του Σάουμπουργκ-Λίππε ο μικρότερος αδελφός του, Βολράδος. 

## Αναφορές

## Εξωτερικοί σύνδεσμοι
* 
* "Worst & First". Time. 6 April 1936. Archived from the original on 30 September 2007. Retrieved 9 August 2008.
* A 1913 wire photo; hosting and hunting with the Germain kaiser.  *Quebec Chronicle*

Κατηγορία:Οίκος του Λίππε
Αλβέρτος Βόλφγκανγκ του Σάουμπουργκ-Λίππε

Ο **Αλβέρτος Βόλφγκανγκ**, γερμ.: *Albrecht Wolfgang graf von Schaumburg-Lippe* (27 Απριλίου 1699 – 24 Σεπτεμβρίου 1748) ap;o ton Οίκος του Λίππε ήταν κόμης του Σάουμπουργκ-Λίππε.

## Βιογραφία
Γεννήθηκε στο Μπύκεμπουργκ ως ο γιος του Φρειδερίκου Χριστιανού κόμη του Σάουμπουργκ-Λίππε και της πρώτης συζύγου του Ιωάννας Σοφίας κόμισσας του Χοενλόε-Λάνγκενμπουργκ (1673–1743). Διαδέχθηκε τον πατέρα του ως κόμης στις 13 Ιουνίου 1728. Το 1743 συνασπίστηκε με τη Μαρία Θηρεσία της Αυστρίας και ο Αλβέρτος Βόλφγκανγκ ηγήθηκε κατά τη διάρκεια του Πολέμου της Αυστριακής Διαδοχής. Απεβίωσε στο Μπύκεμπουργκ και τον διαδέχθηκε ως κόμης ο γιος του Γουλιέλμος.

## Οικογένεια
Νυμφεύτηκε αρχικά τη Μαργαρίτα Γκέρτρουντ κόμισσα του Όεγινχαουζεν (1701–1726), νόθη κόρη του Γεωργίου Α΄ της Μεγάλης Βρετανίας και της ερωμένης του Mελουζίν φον ντερ Σούλενμπουργκ δούκισσας του Kένταλ, στις 30 Οκτωβρίου 1721 στο Λονδίνο. Είχαν δύο παιδιά:
* Γεώργιος Γουλιέλμος (1722-1742), σκοτώθηκε σε μονομαχία, σε ηλικία 20 ετών .
* Γουλιέλμος (1724-1777), κόμης του Σάουμπουργκ-Λίππε.

Νυμφεύτηκε για δεύτερη φορά, με την Καρλόττα πριγκίπισσα του Nάσαου-Ζήγκεν (1702–1785) στις 26 Απριλίου 1730 στο Φάρελ. Ήταν η μεγαλύτερη κόρη του Φρειδερίκου Γουλιέλμου Αδόλφου πρίγκιπα του Nάσαου-Ζήγκεν και τής συζύγου του Ελισάβετ Γιουλιάνας Φρανσίσκας λαντγκραβίνας της Έσσης-Χόμπουργκ. Είχαν έναν γιο:
* Γιόχαν Κρίστοφ.

Απέκτησε τουλάχιστον δύο νόθους γιους:
* (νόθος) Aύγουστος Βόλφρατ φον Κάμπεν (1730-1779), νυμφεύτηκε τη Βιλελμίνη κόμισσα του Άνχαλτ, μοργανατική κόρη του Γουλιέλμου Γουσταύου πρίγκιπα του Άνχαλτ-Ντέσαου.
** Βολφραντίνη φον Κάμπεν (1773-1794), νυμφεύτηκε τον Αδόλφο Φρειδερίκο Βέρνερ κόμη του Σούλενμπουργκ (1759-1825).
* (νόθος) Kάρολος Γουλιέλμος Βόλφγκανγκ φον Ντόνοπ (1740-1813), από τη Σαρλότ Σοφί φον Άλτενμπουργκ.
** Γκέοργκ φον Ντόνοπ. 

## Παραπομπές


## Εξωτερικοί σύνδεσμοι
* 
* Schaumburg-Lippe Nobility

Κατηγορία:Οίκος του Λίππε
Βλασαίικα Κορινθίας

Τα **Βλασαίικα** είναι ένα παραδοσιακό χωριό στην Ανατολική Κορινθία, ενταγμένο στο Τοπικό Διαμέρισμα Κατακαλίου του Δήμου Κορινθίων στην περιφέρεια Πελοποννήσου, σύμφωνα με το πρόγραμμα *Καλλικράτης*. και κοντά στο Άγιος Βλάσσης Κορινθίας και Εξαμηλιά Κορινθίας και Άνω Αλμυρή και Κάτω Αλμυρή και τα **[[Λουτρά Ωραίας Ελένης Κορινθίας|Λουτρά της Ωραίας Ελένης]]** και στα γύρο μέρη δίπλα στον Ισθμό κορίνθιας και στα Ανατολική Κορινθία που είναι Κορφός Κορίνθιας και διπλα στα Βλασαίικα ειναι το βούνο Όρος Κορφουλα που βρισκέται και το Σοφικό .Βρίσκεται σε μια γραφική περιοχή, πνιγμένη από πυκνό πράσινο, προσφέροντας μοναδική ηρεμία και φυσική ομορφιά. Το χωριό συνδυάζει την ηρεμία της φύσης με την εγγύτητα σε παραθαλάσσιες περιοχές, αποτελώντας ιδανικό προορισμό για ξεκούραση και επαφή με τη φύση.
Η περιοχή γύρω από τα Βλασαίικα είναι πλούσια σε φυσική ομορφιά και ιστορική σημασία. Σε κοντινές αποστάσεις βρίσκονται παραθαλάσσια σημεία του Κατακαλίου, όπως οι παραλίες του Σιδερώνα και του Λυχνάρι, που φημίζονται για τα καθαρά και καταγάλανα νερά τους. Αυτά τα παραλιακά χωριά προσφέρουν ήσυχες παραλίες και ιδανικές συνθήκες για κολύμπι, ηρεμία και εξερεύνησηΠιο κοντά στην παραλιακή ζώνη, το **[[Σοφικό Κορινθίας]]** αναδύεται ως μια ήσυχη και γραφική περιοχή, γνωστή για τις παραλίες της και την πλούσια ιστορία της. Το Σοφικό είναι ιδανικό για όσους επιθυμούν να συνδυάσουν τις διακοπές τους με πολιτιστικές και φυσικές εξερευνήσεις. Ολόκληρη η περιοχή χαρακτηρίζεται από έναν συνδυασμό παραδοσιακής ελληνικής κουλτούρας και φυσικής ομορφιάς.
Η περιοχή γύρω από τα Βλασαίικα είναι πλούσια σε φυσική ομορφιά και ιστορική σημασία. Σε κοντινές αποστάσεις βρίσκονται παραθαλάσσια σημεία του Κατακαλίου, όπως οι παραλίες του Σιδερώνα και του Λυχνάρι, που φημίζονται για τα καθαρά και καταγάλανα νερά τους. Αυτά τα παραλιακά χωριά προσφέρουν ήσυχες παραλίες και ιδανικές συνθήκες για κολύμπι, ηρεμία και εξερεύνηση.

Τα Βλασαίικα είναι ιδανικός προορισμός για όσους αναζητούν ηρεμία και σύνδεση με τη φύση, ενώ η εγγύτητα στις παραλιακές περιοχές επιτρέπει στους επισκέπτες να απολαύσουν και τη θάλασσα με τις γραφικές παραλίες της Κορινθίας.

Σύμφωνα με την απογραφή του 2001, τα Βλασαίικα είχαν 111 κατοίκους.

Τα Βλασαίικα βρίσκονται σε υψόμετρο 52 μέτρων από την επιφάνεια της θάλασσας, με γεωγραφικό πλάτος 37,8344344853 και γεωγραφικό μήκος 23,0302869963.

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Κορινθίων
Όθων του Λίππε-Μπράκε

Ο **Όθων**, γερμ.: *Otto graf von Lippe-Brake* (21 Δεκεμβρίου 1589 &#x2013; 18 Νοεμβρίου 1657 στο Μπλούμπεργκ) από τον Οίκο του Λίππε ήταν ο πρώτος εξουσιάζων κόμης του Λίππε-Μπράκε.

## Βιογραφία
Ο Όθων γεννήθηκε στις 21 Δεκεμβρίου 1589 ως γιος του κόμη Σίμωνα ΣΤ΄ και της συζύγου του, Ελισάβετ του Χόλσταϊν-Σάουμπουργκ (γενν. 1556).

Όταν ο πατέρας του απεβίωσε το 1613, ο μεγαλύτερος αδελφός του Σίμων Ζ' ανέλαβε την κυβέρνηση της κομητείας, ενώ ο μικρότερος αδελφός Φίλιππος Α' μετακόμισε στο Μπύκεμπουργκ, όπου αργότερα ίδρυσε τη γραμμή Σάουμπουργκ &amp;amp; Λίππε. Το 1621 η κομητεία διαιρέθηκε ξανά: ο Όθων έλαβε το δικό του μέρος, και ίδρυσε τη γραμμή Λίππε-Μπράκε, η οποία εξέλειπε το 1709.

Ο Όθων απεβίωσε στις 18 Νοεμβρίου 1657 στο Μπλόμπεργκ.

## Οικογένεια
Στις 30 Οκτωβρίου 1626 νυμφεύτηκε τη Μαργαρίτα του Nάσαου-Ντίλενμπουργκ (6 Σεπτεμβρίου 1606 στο Μπάιλσταϊν - 1661), κόρη του κόμη Γεωργίου κόμη του Νάσαου-Ντίλενμπουργκ και της Αμαλίας κόμισσας του Ζάυν-Βίτγκενσταϊν, με την οποία απέκτησε τα ακόλουθα παιδιά:
* Καζίμιρ (1627-1700), κόμης του Λίππε-Μπράκε. Νυμφεύτηκε το 1663 με την Αμαλία κόμισσα του Ζάυν-Βίτγκενσταϊν-Χόμπουργκ (1642-1683).
** Ροδόλφος, (1664-1707), κόμης του Λίππε-Μπράκε.
* Αμαλία (20 Σεπτεμβρίου 1629 &#x2013; 19 Αυγούστου 1676), παντρεύτηκε τον κόμη Χέρμαν Άντολφ του Λίππε-Ντέτμολντ (1616-1666).
* Σαβίνα (1631-1684).
* Δωροθέα (23 Φεβρουαρίου 1633 &#x2013; 1706), παντρεύτηκε το 1665) με τον Ιωάννη κόμη του Kούνοβιτς (1624-1700).
* Γουλιέλμος (1634-1690), νυμφεύτηκε το 1667 με τη Λουδοβίκα Μαργαρίτα κόμισσα του Μπέντχαϊμ Τέκλενμπουργκ.
* Mαυρίκιος (1635-1666), απεβ. 31 ετών.
* Φρειδερίκος (1638-1684), νυμφεύτηκε το 1674 με τη Σοφία Λουίζα του Σ.Χ.Σόντερμπουργκ-Μπεκ (1650-1714)
* Oτιλία (1639-1680), παντρεύτηκε το 1667 με τον Φρειδερίκο δούκα του Λέβενσταϊν-Βέρτχαϊμ-Φίρνεμπουργκ (1629-1683)
* Γεώργιος (1642-1703), νυμφεύτηκε το 1691 με τη Mαρία Ζάουερμαν (απεβ. 1696)
* Αύγουστος (1643-1701).

## Παραπομπές


## Εξωτερικοί σύνδεσμοι
* 

Κατηγορία:Οίκος του Λίππε
Σίμων Ζ΄ του Λίππε

Ο Σίμων Ζ΄, γερμ.: **Simon VII graf von Lippe** (30 Δεκεμβρίου 1587 στο Κάστρο Μπράκε κοντά στο Λέμγκο &#x2013; 26 Μαρτίου 1627 στο Ντέτμολντ) ήταν ηγεμόνας της μεταρρυθμισμένης κομητείας του Λίππε-Ντέτμολντ.

## Βιογραφία
Ήταν ο δεύτερος μεγαλύτερος γιος του Σίμωνα ΣΤ΄ κόμη του Λίππε και της συζύγου του Eλισάβετ του Σάουμπουργκ & Χόλσταϊν.

Το 1601 ο Σίμων και ο μεγαλύτερος αδελφός του Bερνάρδος ταξίδεψαν στο Κάσσελ, όπου σπούδασαν στη σχολή της Αυλής. Μετά το πρόωρο τέλος του Bερνάρδου το 1602, ο Σίμων επέστρεψε στο Μπράκε, όπου ο πατέρας του τον μύησε συστηματικά στον τρόπο της διακυβέρνησης. Όταν ο πατέρας του απεβίωσε το 1613, ανέλαβε τη διακυβέρνηση. Το 1617 κατάφερε να βάλει τέλος σε μια πικρή διαμάχη, που είχε ο μακαριστός πατέρας του με την πόλη Λέμγκο. Ο Σίμων ΣΤ' είχε προσπαθήσει να επιβάλει τον Καλβινισμό σε όλη την κομητεία, αλλά οι πολίτες του Λέμγκο προτιμούσαν τον Λουθηρανισμό. Η *Συνθήκη του Ρέχρεντρουπ* επέτρεψε τον Λουθηρανισμό στο Λέμγκo και έδωσε στην πόλη το δικαίωμα της *υψηλής δικαιοσύνης,* την οποία η πόλη χρησιμοποιούσε στη συνέχεια για να οργανώσει δίκες μαγισσών.

Ο Σίμων Ζ΄ παρέμεινε ουδέτερος κατά τη διάρκεια του Τριακονταετούς Πολέμου, σε μια προσπάθεια να σώσει τη μικρή του χώρα όσο μπορούσε περισσότερο. Η χώρα υπέφερε, ωστόσο, όταν ξένοι στρατιώτες καταυλίστηκαν στην κομητεία.

## Οικογένεια
Ο Σίμων Ζ' νυμφεύτηκε πρώτα την Άννα Αικατερίνη (1590-1622), κόρη του Ιωάννη Λουδοβίκου Α' κόμη του Νάσσου-Βίζμπαντεν-Ίντσταϊν, το 1607. Απέκτησαν τα εξής παιδιά:
* ανώνυμος γιος (απεβ. 23 Φεβρουαρίου 1609).
* Σίμων Λουδοβίκος (1610-1636), κόμης του Λίππε. Νυμφεύτηκε το 1631 την Αικατερίνη κόμισσα του Βάλντεκ-Βίλντουνγκεν (1612-1649).
* Μαίρη Ελισάβετ (1611-1667), παντρεύτηκε το 1649 τον Χριστιανό Φρειδερίκο κόμη του Μάνσφελντ-Χίντερορτ (1615-1666)
* Άννα Αικατερίνη (1612-1659) παντρεύτηκε τον Φρειδερίκο πρίγκιπα του Άνχαλτ-Χαρτσγκερόντε (1613-1670)
* Ιωάννης Βερνάρδος (1613-1652), κόμης του Λίππε.
* Όθων Ερρίκος (1614-1648), δολοφονήθηκε 34 ετών.
* Χέρμαν Αδόλφος (1616-1666), κόμης του Λίππε. Νυμφεύτηκε πρώτα το 1648 στην κόμισσα Ερνεστίνα κόμισσα του Ίζενμπουργκ-Μπύτινγκεν-Μπίρσταϊν (1614-1665) και μετά το 1666 στην Αμαλία κόμισσα του Λίππε-Μπράκε (1629-1676)
* Γιουλιάνα Ούρσουλα (1617-1630), απεβ. 13 ετών.
* Ιωάννης Λουδοβίκος (1618-1628), απεβ. 10 ετών.
* Φρειδερίκος Φίλιππος (1619-1629, απεβ. 10 ετών.
* Μαγδαληνή (1620-1646), απεβ. 26 ετών.
* Σίμων (1620-1624), απεβ. 4 ετών.

Μετά το τέλος της Άννας Αικατερίνης, νυμφεύτηκε τη Μαρία Μαγδαληνή κόμισσα του Βάλντεκ-Βίλντουγκεν (1606-1671), κόρη του Χριστιανού κόμη του Βάλντεκ-Βίλντουνγκεν, το 1623 και απέκτησε άλλα τρία παιδιά:
* Χριστιανός (1623-1634), απεβ. 11 ετών.
* Σοφία Ελισάβετ (1624-1688), παντρεύτηκε το 1644 με τον Γεώργιο Γουλιέλμο κόμη του Λάινινγκεν-Βέστερμπουργκ.
* Γιόμπστ Χέρμαν (1625-1678), κόμης του Λίππε-Μπήστερφελντ, νυμφεύτηκε το 1654 την Ελισάβετ Γιουλιάνα κόμισσα του Ζάυν-Βίτγκενσταϊν. Ήταν ο ιδρυτής του κλάδου Λίππε-Μπήστερφελντ.

## Παραπομπές


## Εξωτερικοί σύνδεσμοι
* 

Κατηγορία:Οίκος του Λίππε
Νέο Φυλάκιο (Πάρκο Γουαζιένκι)

Το **Νέο Φυλάκιο** () είναι κτίριο στο Πάρκο Γουαζιένκι της Βαρσοβίας, στην Πολωνία, στη δυτική πλευρά του Παλατιού των Λουτρών. Χτίστηκε το 1779–1780 σύμφωνα με το σχέδιο του Ντομένικο Μερλίνι και ξαναχτίστηκε το 1830.

Το 1830, ο Γιάκουμπ Κουμπίτσκι ανοικοδόμησε το κτίριο σε στυλ κλασικισμού. Εισήγαγε κίονες με μερικώς λαξευμένους άξονες και κορνίζες με πανοπλίες πάνω από τα παράθυρα. Η εγκατάσταση έχει επιβιώσει με αυτή τη μορφή μέχρι σήμερα.

## Δείτε επίσης
* Παλιό Φυλάκιο (Πάρκο Γουαζιένκι)

## Παραπομπές


Κατηγορία:Πάρκο Γουαζιένκι
Κατηγορία:Κλασικιστική αρχιτεκτονική στην Πολωνία
Προτομή του Μαουρίτσι Μοχνάτσκι (Βαρσοβία)

Η **Προτομή του Μαουρίτσι Μοχνάτσκι** () είναι μνημείο του πατριώτη ακτιβιστή Μαουρίτσι Μοχνάτσκι, που βρίσκεται στο Πάρκο Γουαζιένκι της Βαρσοβίας, στην Πολωνία.

## Περιγραφή
Το μνημείο βρίσκεται στο νοτιοδυτικό τμήμα του Πάρκου Γουαζιένκι, κοντά στον Αιγυπτιακό ναό. Αποτελείται από ένα τετράεδρο μαρμάρινο βάθρο και μια μπρούντζινη προτομή του Μοχνάτσκι τοποθετημένη σε αυτό. Στο βάθρο υπάρχει μια πλάκα με την επιγραφή: *Maurycy Mochnacki, Bohater zrywu narodowego 1830 r.* (*Μαουρίτσι Μοχνάτσκι, Ήρωας της Εθνικής Εξέγερσης του 1830*).

Η επιγραφή στο βάθρο αναφέρεται στη Νοεμβριανή Εξέγερση, της οποίας ο Μοχνάτσκι - ως μέλος της Συνωμοσίας του Βισότσκι - ήταν συνδιοργανωτής, συμμετέχων (έλαβε το Τάγμα Στρατιωτικής Αξίας της Πολωνίας) και ένας από τους πρώτους ιστορικούς της (το έργο του Μοχνάτσκι *Powstanie narodu polskiego w roku 1830 i 1831* [*Η Εξέγερση του Πολωνικού Έθνους τα 1830 και 1831*] αποτελεί σήμερα μέρος του κανόνα της ιστοριογραφίας της Νοεμβριανής Εξέγερσης).

Γύρω στο 1822 σε αυτό το βάθρο στεκόταν η προτομή του τσάρου Αλέξανδρου Α΄ της Ρωσίας, σήμερα χαμένη. Το 2000, πάνω του τοποθετήθηκε μια προτομή του Μαουρίτσι Μοχνάτσκι. Δημιουργός του γλυπτού ήταν ο Βιέσουαφ Βίνκλερ.

Η σχέση του Μοχνάτσκι με το Πάρκο Γουαζιένκι χρονολογείται από το 1822. όταν, ως 19χρονος μαθητής, έκανε εργασίες καθαρισμού στο πάρκο για 6 εβδομάδες. Αυτή η τιμωρία ήταν το αποτέλεσμα ενός περιστατικού κατά το οποίο ο Μοχνάτσκι χτύπησε έναν μεθυσμένο αστυνομικό όταν του άρπαξε την πίπα από το στόμα (το κάπνισμα σε εξωτερικούς χώρους απαγορευόταν στην πόλη). Η δεύτερη τιμωρία ήταν η αποβολή του Μοχνάτσκι από το Πανεπιστήμιο της Βαρσοβίας. Η τιμωρία επιβλήθηκε από τον ίδιο τον Κωνσταντίνο Πάβλοβιτς της Ρωσίας, μετά από προσβολή του Μοχνάτσκι στο Παλάτι Μπελβέντερ.

## Παραπομπές


Κατηγορία:Πάρκο Γουαζιένκι
Κατηγορία:Μνημεία στη Βαρσοβία
Κατηγορία:Υπαίθρια γλυπτά στην Πολωνία
Κατηγορία:Χάλκινα γλυπτά
Κατηγορία:Προτομές
Σίμων Λουδοβίκος του Λίππε

Ο **Σίμων Λουδοβίκος**, γερμ.: *Simon Louis graf von Lippe* (14 Μαρτίου 1610 στο Κάστρο Μπράκε &#x2013; 8 Αυγούστου 1636 στο Ντέτμολντ), ήταν κόμης του Λίππε-Ντέτμολντ από το 1627 μέχρι το τέλος του.

## Βιογραφία
Ήταν ο δεύτερος μεγαλύτερος γιος του Σίμωνα Ζ΄ κόμη του Λίππε και της πρώτης συζύγου του Άννας Αικατερίνης του Nάσσαου-Βήσμπαντεν.

Όταν ο πατέρας του απεβίωσε το 1627, ο Σίμων Λουδοβίκος ήταν ακόμη ανήλικος. Ο θετός παππούς του, ο Χριστιανός κόμης του Βάλντεκ-Βίλντουνγκεν επιλέχθηκε ως επίτροπος και κηδεμόνας του. Ο εκ πατρός θείος του Όθων κόμης του Λίππε-Μπράκε δεν ήταν διαθέσιμος, λόγω της τεταμένης σχέσης μεταξύ Λίππε-Ντέτμολντ και Λίππε-Μπράκε. Ο εκ μητρός θείος του Ιωάννης Λουδοβίκος του Νάσαου-Χάνταμαρ, δεν ρωτήθηκε, επειδή ήταν καθολικός.

Όπως συνηθιζόταν μεταξύ των μελών της τάξης του, ο Σίμων Λουδοβίκος έκανε μια Μεγάλη Περιοδεία. Το ταξίδι ξεκίνησε το 1627, και μετέβη στην Πράγα, τη Γαλλία, την Αγγλία και την Ολλανδία . Αφού επέστρεψε στο Ντέτμολντ το 1631, υπέβαλε αίτηση στον αυτοκράτορα Φερδινάνδο Β' να κηρυχθεί νωρίς ενήλικος.

Επηρεασμένος από τον καγκελάριό του Κρίστον Ντάιχμαν, ο Σίμων Λουδοβίκος σταδιακά απομακρύνθηκε από την προσεκτική πολιτική ουδετερότητας τού πατέρα του, και πλησίασε τη Σουηδία. Αυτό τον έφερε σε σύγκρουση με τα αυτοκρατορικά στρατεύματα. Αλλά η άλλη πλευρά δεν φύλαξε τον Λίππε: οι Σουηδοί ζητούσαν προμήθειες τροφίμων, και τα αυτοκρατορικά στρατεύματα ζητούσαν χρήματα. Το 1634 το Κάστρο Σβάλενμπεργκ δέχτηκε επίθεση και λεηλατήθηκε, και το 1636 συνέβη το ίδιο στο Κάστρο Φάρενχολτς.

Ο Σίμων Λουδοβίκος απεβίωσε από ευλογιά σε ηλικία 26 ετών, στις 8 Αυγούστου 1636 στο Ντέτμολντ. Τον διαδέχθηκε ως κόμης του Λίππε-Ντέτμολντ ο μεγαλύτερος γιος του, Σίμων Φίλιππος. Δεδομένου ότι ο Σίμων Φίλιππος ήταν ακόμη ανήλικος, ο Χριστιανός κόμης του Βάλντεκ διορίστηκε ξανά ως επίτροπος.

## Οικογένεια
Στις 19 Ιουνίου 1631 νυμφεύτηκε την Αικατερίνη κόμισσα του Βάλντεκ (1612-1649), κόρη του κηδεμόνα του Χριστιανού κόμη του Βάλντεκ-Βίλντουνγκεν, και επίσης μικρότερη αδελφή της θετής μητέρας του, Mαρίας Μαγδαληνής (1606-1671). Οι δύο τους είχαν τρεις γιους:
* Σίμων Φίλιππος (1632-1650), απεβ. 18 ετών, κόμης του Λίππε.
* Χέρμαν Όθων (1633-1646), απεβ. 10 ετών.
* Χριστιανός Λουδοβίκος (1636-1646), απεβ. 10 ετών.

## Παραπομπές


## Εξωτερικοί σύνδεσμοι
* 

Κατηγορία:Οίκος του Λίππε
Αλέξανδρος του Σάουμπουργκ-Λίππε

Ο **Aλέξανδρος**, γερμ.: *Alexander fürst zu Schaumburg-Lippe* (γενν. 25 Δεκεμβρίου 1958) από τον Οίκο του Λίππε είναι είναι ο επικεφαλής του κλάδου του Σάουμπουργκ-Λίππε.
μικρογραφία|250x250εσ| Ανάκτορο του Μπύκεμπουργκ.

## Βιογραφία
O Ερνέστος Αύγουστος *Αλέξανδρος* Χριστιανός Βίκτωρ Ουμβέρτος γεννήθηκε στο Ντίσελντορφ, ο δεύτερος γιος του Philipp-Ernst, πρίγκιπα του Schaumburg-Lippe (1928-2003) και της συζύγου του, βαρόνης Eva-Benita von Tiele-Winckler (1927-2013).  Την εποχή του θανάτου του παππού του, του πρίγκιπα Βόλραντ το 1962, ο Αλέξανδρος ήταν απίθανο να διαδεχθεί την ηγεσία του πριγκιπικού οίκου. Ωστόσο, μετά το θάνατο του μεγαλύτερου αδερφού του Κληρονομικού Πρίγκιπα Georg-Wilhelm σε ατύχημα με μοτοσικλέτα στις 31 Ιουλίου 1983, ο Αλέξανδρος έγινε ο προφανής και νέος κληρονομικός πρίγκιπας.  Διετέλεσε επικεφαλής του πριγκιπικού οίκου μετά το θάνατο του πατέρα του στις 28 Αυγούστου 2003.

Σπούδασε νομικά στο Göttingen και μετακόμισε στο παλάτι του Bückeburg μετά τη διαδοχή του, διαχειριζόμενος τις περιουσίες του Οίκου. Είναι επίσης γνωστός ως αφοσιωμένος πιανίστας της τζαζ και έχει δώσει περιστασιακά συναυλίες μαζί με τον φίλο του Karl Friedrich, Πρίγκιπα του Hohenzollern, σαξοφωνίστα.

## Οικογένεια
Νυμφεύτηκε πρώτα τη Μαρία Λουίζα "Λίλυ" πριγκίπισσα του Ζάυν-Βίτγκενσταϊν-Μπέρλενμπουργκ (γενν. 25 Σεπτεμβρίου 1972), κόρη του Όθωνα Λουδοβίκου πρίγκιπα του Ζάυν-Βίτγκενσταϊν-Μπέρλενμπουργκ και της Ανέτ βαρόνης του Κραμμ, στο Μπύκεμπουργκ στις 27 Αυγούστου 1993.  Είχαν:
* έναν γιο, πριν χωρίσουν το 2002. 

Ο Αλέξανδρος νυμφεύτηκε (για 2η φορά) με τη Nάντγια Άννα Τσόεκς (γενν. 20 Φεβρουαρίου 1975) πολιτικά στο Δημαρχείο του Μπύκεμπουργκ στις 28 Ιουνίου 2007 και θρησκευτικά στη Λουθηρανική Εκκλησία της πόλης Μπύκεμπουργκ δύο ημέρες αργότερα, στις 30 Ιουνίου.  Ανακοίνωσαν επίσημα ότι χώρισαν στις 27 Μαρτίου 2015. Πριν χωρίσουν τον Ιούνιο του 2018, το ζευγάρι είχε:
* δύο κόρες. 

Στο ανάκτορο Μπύκεμπουργκ, την έδρα της οικογένειας, νυμφεύτηκε (για 3η φορά) μετην Ιρανή πιανίστρια Mακαμέχ Nαβαμπί (γενν. 18 Μαρτίου 1981) στις 12 Σεπτεμβρίου 2020,   σε μια μικρή συγκέντρωση λόγω των μέτρων υγείας που σχετίζονται με την πανδημία COVID-19,  και θρησκευτικά στην εκκλησία της πόλης Μπύκενμπουργκ στις 9 Οκτωβρίου 2021. 

## Αναφορές

## Εξωτερικοί σύνδεσμοι
* 
* Schloss Bückeburg 

Κατηγορία:Οίκος του Λίππε
Φώτης Πετρίδης

Ο **Φώτης Πετρίδης** (Αθήνα, 17 Ιουλίου 1967) είναι Έλληνας ηθοποιός της τηλεόρασης, του κινηματογράφου και του θεάτρου, ο οποίος έχει εμφανιστεί και σε αρκετές κινηματογραφικές ταινίες, επίσης είναι δάσκαλος θεάτρου και σκηνοθέτης. Περισσότερο γνωστός είναι για τις μεταγλωττίσεις του σε ταινίες και σειρές κινουμένων σχεδίων.

## Βιογραφία
Ο Φώτης Πετρίδης αποφοίτησε από την Δραματική Σχολή του Εθνικού Θεάτρου και την Σχολή Κινηματογράφου και Τηλεόρασης του Λυκούργου Σταυράκου. Η πρώτη του εμπειρία στη μεταγλώττιση άρχισε το 1978 και συγκεκριμένα στο Μικρό Σπίτι στο Λιβάδι με τον πατέρα του Γιώργο Πετρίδη και τον Σπύρο Μηλιώνη στο Studio Cross. Πιο μετά δούλεψε με τον Πέτρο Μακεδών για διάφορες σειρές στην ΕΡΤ2 και στο Studio Cartoonist. Την δεκαετία του 90 άρχισε να δουλεύει με τον Νίκο Πόγκα στο Studio ’87 για διάφορες παραγωγές. Αργότερα έκανε μεταγλωττίσεις για σειρές της Disney σε σκηνοθεσία του Τάσου Μασμανίδη στο στούντιο των Σοφιανών. Έπειτα άρχισε την συνεργασία του με την Audio Visual όπου έκανε πολλές δουλειές πέρα από Disney και Warner Bros., παιδικές σειρές και ταινίες από γνωστές παραγωγές μέσω της μεταγλώττισης στο Alter Channel και στο Star Channel με τους σκηνοθέτες Χάρη Γρηγορόπουλο, Πάνο Τσαπάρα, Ηλία Ζερβό, Βασίλη Καΐλα, Αργύρη Παυλίδη, Λουίζα Μητσάκου, Σοφία Παναηλίδου και Δημήτρη Κουζούπη. Την δεκαετία του 2000 ξεκίνησε η πολυετής συνεργασία του με το στούντιο της Power Media Productions (πρώην Power Music Productions) και πιο αργότερα με την Tanweer όπου έκανε διάφορες δουλειές για ταινίες μεγάλων παραγωγών των Dreamworks, Sony, 20th Century Fox και Disney, επίσης για Alter και Star, όπου δούλεψε με τους σκηνοθέτες Ηλία Πλακίδη, Ακίνδυνο Γκίκα, Θέμη Ψυχογιό, Σπύρο Mπιμπίλα, Πέτρο Δαμουλή, Βίνα Παπαδοπούλου, Μαριλίζ Ριτσάρδη, Ήβη Σοφιανού, Μαρία Ζερβού, Μαρία Πλακίδη, Λίλα Μουτσοπούλου, Γιώτα Μηλίτση, Χρήστο Συριώτη και άλλους. Σημαντικοί ρόλοι στην καριέρα του είναι ο Bugs Bunny στο franchise των Looney Tunes από το 1997 μέχρι το 2011, ο Τζέιμς από τα Πόκεμον, ο Χάρβεϊ από τον Μπάτμαν, ο Μορίς από την Μαδαγασκάρη και πολλοί άλλοι ακόμα. Το 1996 άρχισε να δουλεύει και σαν σκηνοθέτης, συνεργαζόμενος με τα στούντιο Media Sound Palette, Audio Visual, Power Media, City Studios, Imagina και Sierra. Διδάσκει θέατρο σε παιδιά, εφήβους και ενήλικες από το 1997 (Θεατρικό Εργαστήρι Πολιτισμικού Νότου, Δημοτικό Σχολείο Γλυφάδας, Αστράμαξα, Δραματική Σχολή Ίασμος, Open Theater Art, Θεατρικό Εργαστήρι ΔΗ.ΠΕ.ΘΕ. Πάτρας, Δραματική Σχολή ΘΟΚ). Από το 2018 ηγείται της θεατρικής ομάδας Γλυφάδας «Οι Ετερόκλητοι».

## Οικογένεια
Είναι διαζευγμένος με την ηθοποιό Σοφία Τσάκα. Στα επαγγελματικά του βήματα τον στηρίζει πάντα η μητριά  του Μαριλίζ Ριτσάρδη, με την οποία μεγάλωσε.

## Παραπομπές


## Εξωτερικοί σύνδεσμοι
*Internet Movie Database

Κατηγορία:Έλληνες σκηνοθέτες θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί φωνής
Κατηγορία:Έλληνες ηθοποιοί τηλεόρασης
Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Έλληνες παρουσιαστές
Προτομή του Στανίσουαφ Βισπιάνσκι (Βαρσοβία)

Η **Προτομή του Στανίσουαφ Βισπιάνσκι** () είναι μνημείο του Στανίσουαφ Βισπιάνσκι στο Πάρκο Γουαζιένκι της Βαρσοβίας, στην Πολωνία.

## Περιγραφή
Το μνημείο βρίσκεται στο μονοπάτι που οδηγεί στο Αμφιθέατρο από τα νότια, στην όχθη μιας λίμνης. Αποτελείται από ένα τετράεδρο βάθρο από τούβλα και μια γύψινη προτομή του Στανίσουαφ Βισπιάνσκι που είναι τοποθετημένη πάνω του. Υπάρχει μια επιγραφή στο βάθρο: *STANISŁAW WYSPIAŃSKI*. Η προτομή συντηρείται από το Βασιλικό Μουσείο Γουαζιένκι.

Το μνημείο είναι αντίγραφο ενός γλυπτού του Απολινάρι Γκουοβίνσκι (1884–1945). Ο εμπνευστής της τοποθέτησης του μνημείου στο Πάρκο Γουαζιένκι ήταν ο ηθοποιός Γιάνους Ζακσένσκι. Η τελετή των αποκαλυπτηρίων του γλυπτού έγινε το 2004.

Η προτομή απεικονίζει έναν εξαιρετικό Πολωνό θεατρικό συγγραφέα και καλλιτέχνη του 19ου και του 20ου αιώνα - τον Στανίσουαφ Βισπιάνσκι. Ο Απολινάρι Γκουοβίνσκι εμπνεύστηκε από τις αυτοπροσωπογραφίες του Βισπιάνσκι και ταυτόχρονα διαμόρφωσε το γλυπτό στο πνεύμα της Αρ Νουβό. Στο στήθος σκαλίστηκε μία υπογραφή (αρχικά *SW*), με την οποία ο καλλιτέχνης σημάδευε τακτικά τα έργα τέχνης του.

Η παρουσία της προτομής του θεατρικούς συγγραφέας της Κρακοβίας στο Πάρκο Γουαζιένκι, κοντά στο Αμφιθέατρο, συνδέεται με το λογοτεχνικό έργο του Βισπιάνσκι, εμπνευσμένο από την προσωπική του επίσκεψη στο Γουαζιένκι (1898) και τα γεγονότα της Νοεμβριανής Εξέγερσης, που ξεκίνησαν εδώ. Το άμεσο αποτέλεσμα της γοητείας με την ατμόσφαιρα του Γουαζιένκι και της ανάγνωσης ιστορικών έργων για την εξέγερση του 1830 (συμπεριλαμβανομένου του Στανίσουαφ Μπαζικόφσκι) ήταν το δράμα *Noc listopadowa* (*Νύχτα του Νοεμβρίου*), η δράση του οποίου τοποθετήθηκε από τον Βισπιάνσκι, μεταξύ άλλων, στο πάρκο, στη Σχολή Δοκίμων, στο Μπελβέντερ και στο Αμφιθέατρο (σκηνές I-IV, VIII, IX). Την τηλεοπτική του μεταφορά ανέλαβε το 1978 ο σκηνοθέτης Άντζεϊ Βάιντα . Οι περισσότερες από τις σκηνές του τηλεοπτικού *Noc listopadowa* γυρίστηκαν επίσης στο Πάρκο Γουαζιένκι.

## Παραπομπές


Κατηγορία:Πάρκο Γουαζιένκι
Κατηγορία:Μνημεία στη Βαρσοβία
Κατηγορία:Υπαίθρια γλυπτά στην Πολωνία
Κατηγορία:Προτομές